11Jvol. 31 Jurnalul Oficial al Uniunii Europene 73 32003D0155 L 64/28 JURNALUL OFICIAL AL UNIUNII EUROPENE 7.3.2003 DECIZIA CONSILIULUI din 16 decembrie 2002 privind semnarea și încheierea unui acord între Comunitatea Europeană și Republica Turcia privind precursorii și substanțele chimice utilizate frecvent la fabricarea ilicită a stupefiantelor sau a substanțelor psihotrope (2003/155/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) prima teză și articolul 300 alineatul (4), având în vedere propunerea Comisiei, întrucât: (1) La 5 aprilie 2001 Consiliul a autorizat Comisia să negocieze cu Turcia un acord privind precursorii și substanțele chimice utilizate frecvent la fabricarea ilicită a stupefiantelor sau a substanțelor psihotrope, numit în con- tinuare „acordul”. (2) Comunitatea ar trebui să întărească controlul asupra trans- porturilor de precursori către Turcia, dat fiind faptul că aceștia reintră în Comunitate sub formă de heroină sau alte stupefiante ori substanțe psihotrope. (3) Consiliular trebui să autorizeze Comisia să aprobe, în con- sultare cu un comitet special desemnat de Consiliu, modificările în numele Comunității, atunci când acordul prevede că acestea trebuie să fie adoptate de către grupul mixt de urmărire. Cu toate acestea, autorizarea respectivă trebuie să se limiteze la modificarea anexelor acordului în măsura în care modificarea privește substanțele care intră deja sub incidența legislației comunitare cu privire la precursori și substanțe chimice. (4) Acordul trebuie să fie aprobat, DECIDE: Articolul 1 Se aprobă, în numele Comunității, acordul dintre Comunitatea Europeană și Republica Turcia privind precursorii și substanțele chimice utilizate frecvent la fabricarea ilicită a stupefiantelor sau a substanțelor psihotrope. Textul acordului se atașează la prezenta decizie. Articolul 2 (1) Comunitatea este reprezentată, în cadrul grupului mixt de urmărire menționat la articolul 9 din acord, de către Comisie, asis- tată de reprezentanții statelor membre. (2) Comisia este autorizată să aprobe, în numele Comunității, modificările la anexele acordului adoptate de grupul mixt de urmărire potrivit procedurii prevăzute la articolul 10 din acord. La îndeplinirea acestei sarcini Comisia este asistată de un comitet special desemnat de Consiliu și însărcinat cu stabilirea unei pozi- ții comune. (3) Autorizarea menționată la alineatul (2) se limitează la substanțele care intră deja sub incidența legislației comunitare relevante cu privire la precursori și substanțe chimice. Articolul 3 Președintele Consiliului este autorizat să desemneze persoanele împuternicite să semneze acordul. Articolul 4 Președintele Consiliului efectuează, în numele Comunității, schimbul de instrumente prevăzut la articolul 12 din acord (1). (!) Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.